text: Fossum Verk
  
  publiceret: 2013-02-18 11:51:19+01:00
  Fossum Verk, tidligere gods med jern- og savværk i Gjerpen nær Skien i Sydnorge. Jernværket, der blev grundlagt 1539 af Christian 3., er formodentlig Norges ældste og blev i 1500-t.s sidste del udvidet med et savværk. I 1739 kom Fossum Verk i slægten Løvenskiolds besiddelse, og 1811-18 opførtes en ny hovedbygning, der regnes for en af Norges fineste empirebygninger. 
  Jernværkets virksomhed ophørte i 1867, savværkets i 1960, og Fossum Verk er i dag et stort skov- og træforædlingsfirma.